ଭୁବନେଶ୍ୱର, ୪।୩(ବ୍ୟୁରୋ): ଓଡ଼ିଶା ଫିଲ୍ମ ଜଗତରେ ଜଣେ ବିଶିଷ୍ଟ ହାସ୍ୟ ଅଭିନେତା ଭାବେ ପରିଚିତ ଶରତ ମହାନ୍ତିଙ୍କର ରବିବାର ପରଲୋକ ଘଟିଛି। ମୃତ୍ୟୁବେଳକୁ ତାଙ୍କୁ ୮୮ବର୍ଷ ହୋଇଥିଲା। ଦୀର୍ଘଦିନଧରି ସେ ବାର୍ଦ୍ଧକ୍ୟଜନିତ ରୋଗରେ ପୀଡିତ ଥିଲେ। ତେବେ ନିକଟରେ ତାଙ୍କୁ ସୋର ଡାକ୍ତରଖାନାରେ ଭର୍ତ୍ତି କରାଯାଇଥିଲା। ସେ ସ୍ତ୍ରୀ, କା, ମଲାଜହ୍ନ, ପୂଜାଫୁଲ, ଏମିିତି ବି ହୁଏ, ଅମଡାବାଟ ଏବଂ ସକଳ ତୀର୍ଥ ତୋ ଚରଣେ ଆଦି ହିଟ୍‌ ଚଳଚ୍ଚିତ୍ରରେ ନିଜର ଉଲ୍ଲେଖନୀୟ ଅଭିନୟ ପ୍ରଦର୍ଶନ କରିଥିଲେ। ତାଙ୍କ ବିୟୋଗରେ ପ୍ରଶଂସକ, ବନ୍ଧୁ ଓ ପରିବାରବର୍ଗ ଗଭୀର ଶୋକ ପ୍ରକାଶ କରିବା ସହ ଆତ୍ମାର ସଦ୍‌ଗତି କାମନା କରିଛନ୍ତି।